उत्थै मोए दे कुत्ते-बिल्लियें दी सड़ैह्‌न सिंघदे ते बाह्‌र तेज बरखा ते ब्हाऊ दा रौला सुनदे-सुनदे में एह् समझी गेआ जे यूनिवर्सटी दी पढ़ाई मेरे आस्तै इक सुखना-जन ऐ इस कशा जेकर में ईरान नस्सी गेदा होंदा तां मती अक्लमंदी आह्‌ली गल्ल होंदी। ते में अपने-आपै गी लम्मी चिट्‌टी दाढ़ी आह्‌ले जादूगरै दे रूपै च दिखदा, जेह्‌ड़ा स्येऊऐ दे बराबर कनकू दे दाने, ते अद्धे-अद्धे मनै दा आलू पैदा करी सकदा ऐ ते जिन्न उस धरती दे उपकार आस्तै, जिस उप्पर सिर्फ मेरा गै नेईं, बल्के होर बथ्हेरें दा जीन बड़ा औक्खा ऐ, होर केईं गल्लां सोची लैतियां न।